ಹಲವೆಡೆ ಆಟೋ ಗ್ಯಾಸ್ ಬಂಕ್‌ಗಳು ಬಂದ್‌ – ಲೀಟರ್‌ಗೆ 100 ರೂ. ಏರಿಸಿದ್ದಕ್ಕೆ ಆಕ್ರೋಶ

ಬೆಂಗಳೂರು: ಮಧ್ಯಪ್ರಾಚ್ಯ ಯುದ್ಧ (Middle East War) ಎಫೆಕ್ಟ್ ಆಟೋ ಚಾಲಕರ (Auto Driver) ತುತ್ತಿನ ಚೀಲಕ್ಕೂ ತಟ್ಟಿದೆ. ರಾಜ್ಯಾದ್ಯಂತ ಒಂದೊಂದೇ ಆಟೋ ಗ್ಯಾಸ್ ಬಂಕ್‌ಗಳು(Auto Gas Bunk) ಬಂದ್‌ ಆಗುತ್ತಿದ್ದು ಆಟೋ ಚಾಲಕರು ಬದುಕಿನ ಬಂಡಿ ಸಾಗಿಸಲು ಕಣ್ಣೀರು ಹಾಕುವಂತಾಗಿದೆ.

ಬೆಂಗಳೂರಿನ ಯಶವಂತಪುರ ಸುತ್ತಮುತ್ತಲಿನ ಬಹುತೇಕ ಆಟೋ ಗ್ಯಾಸ್ ಬಂಕ್‌ಗಳು ಕ್ಲೋಸ್ ಆಗಿವೆ. ಗೋವರ್ಧನ್ ಸುತ್ತಮುತ್ತ ನಾಲ್ಕು ಗ್ಯಾಸ್ ಬಂಕ್ ಬಂದ್ ಆಗಿದೆ. ಅಲ್ಲದೆ ಗ್ಯಾಸ್ ಲೀಟರ್‌ಗೆ ದಿಢೀರನೇ 100 ರೂಪಾಯಿಗೆ ಏರಿಸಿದ್ದಾರೆ ಎಂದು ಆಟೋ ಚಾಲಕರು ಆಕ್ರೋಶ ಹೊರಹಾಕಿದ್ದಾರೆ. ಇದನ್ನೂ ಓದಿ: ತೊಡೆ ತಟ್ಟಿದ್ದ ಪ್ರದೀಪ್‌ ಈಶ್ವರ್‌ಗೆ ಚಪ್ಪಲಿ, ಪೊರಕೆ ಪ್ರದರ್ಶಿಸಿದ ಬಿಜೆಪಿಗರು

ಸ್ಟಾಕ್ ಇಲ್ಲದ ಕಾರಣ ಶೇಷಾದ್ರಿಪುರಂನ ಟ್ರೂ ಗ್ಯಾಸ್ ಬಂಕ್ ಬಂದ್ ಆಗಿತ್ತು. ಗ್ಯಾಸ್ ಸಿಗುತ್ತಿರುವ ಬಂಕ್ ಮುಂದೆ ಆಟೋಗಳ ಸಾಲು ಕಂಡು ಬರುತ್ತಿದೆ. ಗೊರಗುಂಟೆಪಾಳ್ಯದ ಆಟೋ ಗ್ಯಾಸ್ ಬಂಕ್ ಮುಂದೆ ಆಟೋಗಳು ಸಾಲುಗಟ್ಟಿ ನಿಂತಿದ್ದವು. ಮಾಗಡಿ ರೋಡ್, ರಾಜಾಜಿನಗರದಲ್ಲೂ ಇದೇ ದೃಶ್ಯ ಕಂಡುಬಂತು.

ಚಿಕ್ಕಬಳ್ಳಾಪುರ, ಕಲಬುರಗಿ, ಧಾರವಾಡ, ಕೋಲಾರ ಸೇರಿ ಹಲವು ಜಿಲ್ಲೆಗಳಲ್ಲೂ ನೋ ಸ್ಟಾಕ್ ಬೋರ್ಡ್ ಹಾಕಿ ಆಟೋ ಗ್ಯಾಸ್ ಬಂಕ್ ಕ್ಲೋಸ್ ಮಾಡಿದ್ರಿಂದ ಚಾಲಕರು ಅತಂತ್ರ ಸ್ಥಿತಿ ಎದುರಿಸುವಂತಾಗಿದೆ.